**REFERAT**

**af møde i Det Humanistiske Fakultets Arbejdsmiljøudvalg**

**Til stede var:** Simon Møberg Torp (formand)

Martin Rheinheimer (arbejdslederrepræsentant)

Kurt Kjær Olesen (arbejdsmiljørepræsentant)

**Sekretær:**  Bettina Ibsen Hilt

**Mødedato:** 1. marts 2022

|  |
| --- |
|  |

**Punkt 1: Den årlige arbejdsmiljødrøftelse**

FAMU gennemførte den årlige arbejdsmiljødrøftelse på baggrund af årets forløb, arbejdsmiljøgruppernes besvarelser og arbejdsgruppens forventninger og planer for 2022.

*Status på året, der gik;*

Udvalget har afholdt 4 ordinære møder, der samtidig fungerer som formøder til SU-møder. På SU-møderne behandles arbejdsmiljø som punkt 1, og udvalget deltager altid.

Den 10. november 2021 deltog udvalget desuden i møde med Arbejdstilsynet mhp fremlæggelse af FAMU’s strategiske og operationelle arbejdsmiljøarbejde, og hvilke indsatser, udvalget har iværksat. Mødet gik rigtig godt.

På årets sidste møde 1. december gennemgik FAMU resultaterne af APV/Trivselsrapporten og uddrog på tværs af enhederne 3 primære fokusområder; stress, ledelsestydelighed og gode rammer for engagement.

FAMU besluttede allerede tidligt på året, at udskyde det årlige arbejdsmiljøarrangement til 2022, primært for at afvente resultaterne af APV/Trivselsrapporten og fokuspunkter fra enhederne, men også pga den ekstraordinære coronasituation.

*Vurdering af behov for kompetenceudvikling;*

Helt generelt bevilliges der midler, hvis et af medlemmerne udtrykker ønske om

kompetenceudvikling.

Sædvanligvis henter FAMU eksterne faglige ressourcer ind i forbindelse med planlægning af

indsatser.

Kurt Kjær Olesen deltager i Den årlige arbejdsmiljøkonference AEU til september 2022.

*Arbejdsmiljøarbejdet i dette år;*

Udvalget har – på baggrund af fokuspunkter og resultatet af APV/Trivselsmålingen – besluttet, at

indsatsen i år skal handle om genetablering det kollegiale fællesskab (gode rammer for

engagement). Kurt Kjær Olesen og Bettina Ibsen Hilt arbejder videre med indsatsen.

**Punkt 2: Fokuspunkter fra enhederne**

Udvalget gennemgik fokuspunkterne fra enhederne. Stress, ledelsestydelighed

og gode rammer for engagement er fortsat kendetegnende på tværs af enhederne.

**Punkt 3: Eventuelt**

Martin Rheinheimer spurgte, hvem der har arbejdsmiljøansvaret for emerituskontoret.

Kurt Kjær Olesen meddelte, at IKV tager sig af det fysiske arbejdsmiljø, idet kontoret ligger i IKV’s

område. Psykisk arbejdsmiljø hører fortsat til i den enhed, som forskerne er tilknyttet.

**Simon Møberg Torp**

Dekan